Tfal ta' persuni li qed jiskontaw sentenza ta' ħabs m'għandhomx jiġu kkastigati billi ma jkollhomx aċċess għall-ġenituri tagħhom, saħqet il-President Emeritus Marie Louise Coleiro Preca waqt intervista mill-preżentatur Prof. Andrew Azzopardi fuq 103 Malta's Heart. Il-President Emeritus qalet dan waqt li kienet qed tirreagixxi għal dak li qal il-preżentatur meta semma' kif ħabsin ma jitħallewx jaraw uliedhom hu forma ta' kastig. Coleiro Preca qalet li dan m'għandux iseħħ għax il-bżonnijiet tat-tfal li jaraw lill-ġenituri tagħhom hemm jibqa'. Hawn hi semmiet kif it-tfal jistgħu jiltaqgħu mal-ġenituri tagħhom f'ambjent li jkun meqjus bħala newtrali u anke fil-preżenza ta' uffiċjali ta' sigurtà tal-ħabs. "Nagħtu spazju lit-tfal isemmgħu leħinhom" Il-President Emeritus, Marie Louise Coleiro Preca qalet kif wara li ġie fit-tmiemu r-rwol tagħha bħala President hi żammet attiv ix-xogħol tagħha fil-qasam tal-volontarjat u semmiet ix-xogħol li jsir mill-Fondazzjoni għat-Tisħiħ tas-Soċjetà. "Fil-proġetti li nwettqu bis-saħħa tal-Fondazzjoni nagħtu leħen lit-tfal biex jitkellmu dwar dak li jaħsbu fuqu u li jinkwethom u li nfatti l-proġetti li nwettqu jkunu ispirati mit-tfal infushom," qalet Coleiro Preca fejn semmiet anke l-proġett KomunitArja. L-iskop ta' dan il-proġett, li hu l-ewwel wieħed tax-xorta tiegħu, hu li jiġi kkrejat ambjent miftuħ li jkun inklussiv u sigur għat-tfal. Il-proġett għandu anke l-għan li joffri edukazzjoni mhux formali lit-tfal u dan qed isir bil-kollaborazzjoni tal-Malta Trust Foundation bħala parti minn proġett tal-Fakultà għall-Edukazzjoni fi ħdan l-Università ta' Malta. Semmiet anke kif f'dan il-proġett saru proposti li għalijhom ġew ikkonsultati t-tfal li għadhom fil-kindergarten biex imbgħad ġew ippreżentati lilsabiex jaddottaw id-disinji fiċ-ċentri tal-komunità. Intant ħabbret anke li dalwaqt se jkun imniedi proġett ieħor bl-ideat ta' tfal u li se jitratta l-abbuż tat-tfal online. "Irridu nbiddlu l-pajjiż għal burdell fil-Mediterran?" Waqt il-programm, Prof. Azzopardi staqsa dwar id-diskussjoni li għaddejja bħalissa dwar il-prostituzzjoni li minn naħa tagħha Coleiro Preca kkjarifikat li m'hix reat imma t-tlajjar hu reat. Hawn hi spjegat kif id-dinjità tal-mara ma tintlaħaqx billi jinbigħ il-ġisem tal-mara. Hawn hi staqsiet jekk irridux inbiddlu l-pajjiż għal burdell fil-Mediterran. Hi kompliet tgħid li issa hu ċ-ċans li ngħidu x'jinkwetana u b'hekk inkunu nistgħu insibu alternattivi biex naraw liema mudell u addattat għall-pajjiż. Filmat: PL, PN jaqblu dwar il-bżonn ta' riforma fil-prostituzzjoni, imma mhux kif għandha ssir Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6033d178b1c97_rand.td-a-rec-img{text-align:left}.td_uid_3_6033d178b1c97_rand.td-a-rec-img img{margin:0 auto 0 0}